14 behandel ná pepersproei-lekkasieVeertien mense word in die hospitaal behandel nadat pepersproei glo Donderdag by ŉ winkel in die middestad van Durban gelek het. “Daar word vermoed dat die pepersproei of ŉ soortgelyke gas uit ŉ houer, wat deel was van die sekuriteitstelsel, gelek het,” het Robert Mckenzie, woordvoerder van die KwaZulu-Natalse nooddienste, gesê. “Daar was chaos toe paramedici by die winkel opgedaag het. Personeel en klante wat aan die gas blootgestel is, is behandel en na nabygeleë hospitale geneem.” Die polisie het die gebied afgesper en ondersoek die voorval.